biswa921/hiwiki-latest-pages-articles-raw huggingface dataset:
भीम

अंगूठाकार|अपने बड़े भाई हनुमान जी की पूंछ को हटाने का प्रयत्न करते हुए भीमसेन 
अंगूठाकार|मगध नरेश जरासन्ध का वध करते हुए भीमसेन और श्रीकृष्ण और अर्जुन दृश्य देखते हुए 
अंगूठाकार|भीम कीचक का वध करते हुए 
हिंदु धर्म के महाकाव्य महाभारत के अनुसार भीम या भीमसेन पाण्डवों में दूसरे स्थान पर थे। वे पवनदेव के वरदान स्वरूप कुन्ती से उत्पन्न हुए थे, लेकिन अन्य पाण्डवों के विपरीत भीम की प्रशंसा पाण्डु द्वारा की गई थी। सभी पाण्डवों में वे सर्वाधिक बलशाली और श्रेष्ठ कद-काठी के थे एवं युधिष्ठिर के सबसे प्रिय सहोदर थे। 
भीमसेन पौराणिक बल का गुणगान पूरे काव्य में किया गया है। जैसे:- "सभी गदाधारियों में भीम के समान कोई नहीं है और ऐसा भी कोई जो गज की सवारी करने में इतना योग्य हो और बल में तो वे दस हज़ार हाथियों के समान है। युद्ध कला में पारंगत और सक्रिय, जिन्हें यदि क्रोध दिलाया जाए जो कई धृतराष्ट्रों को वे समाप्त कर सकते हैं। सदैव रोषरत और बलवान, युद्ध में तो स्वयं इन्द्र भी उन्हें परास्त नहीं कर सकते।" वनवास काल में इन्होने अनेक राक्षसों का वध किया जिसमें बकासुर एवं हिडिंब आदि प्रमुख हैं एवं अज्ञातवास में विराट नरेश के साले कीचक का वध करके द्रौपदी की रक्षा की। यह गदा युद़्ध में बहुत ही प्रवीण थे एवं द्रोणाचार्य  और बलराम  के शिष़्य थे। युधिष्ठिर के राजसूय यज्ञ में राजाओं की कमी होने पर उन्होने मगध के शासक जरासंध को परास्त करके ८६ राजाओं को मुक्त कराया। द्रौपदी के चीरहरण का बदला लेने के लिए उन्होने दुःशासन की  छाती  फाड़ कर उसका रक्त पान किया। भीमसेन काम्यक वन नामक आसुरी वन के राजा थे। महाआसुरी वन का पूर्व राजा हिडिंबसुर राक्षस था। 

महाभारत के युद्ध में भीम ने ही सारे कौरव भाइयों का वध किया था। इन्ही के द्वारा दुर्योधन के वध के साथ ही महाभारत के युद्ध का अंत हो गया।

 जन्म 
युधिष्ठिर के जन्म के बाद पाण्डु बहुत प्रसन्न हुए और उसने अपनी पत्नी कुन्ती से एक बलवान पुत्र की भी मांग की। कुन्ती ने पवनदेव की सहायता से भीमसेन को जन्म दिया। 

 बल 
भीम के बचपन के बल को लेकर एक बहुत रोचक प्रसंग है। उसके अनुसार भीम को जन्म देते ही कुन्ती उसे पाण्डु के पास ले गई। पाण्डु भीम को देखकर ध्यान लगाने चल दिए। कुन्ती पाण्डु की प्रतीक्षा करते हुए कुटीर के बाहर बैठी हुई थी कि उसी समय वहां एक बाघ आ धमका। बाघ को देखकर कुन्ती बहुत डर गई। कुन्ती को ये तक याद नहीं रहा कि भीम उनके हाथ से छूट गया है। कुन्ती जब भीम को ढूंढते हुए पाण्डु की कुटीर के पास आई तो उन्होंने देखा कि भीम एक शिला पर गिरा हुआ था लेकिन उस शिला के भी टुकड़े टुकड़े हो गए थे। पाण्डु ने भी ये सब देखा और उसे भीम नाम दिया। 

 दस हजार हाथियों का बल आने का कारण 
जब सभी पाण्डव हस्तिनापुर आ गए तो एक दिन दुर्योधन ने जल क्रीड़ा का आयोजन किया और भोजन का भी प्रबन्ध वहीं किया। भीम जब सरोवर से बाहर आकर भोजन की मांग करने लगे तो दुर्योधन ने भीम के भोजन में कालकूट विष मिला दिया। भोजन ग्रहण करने के बाद भीम बेहोश हो गए। दुर्योधन और दु:शासन ने शकुनि के साथ मिलकर भीम को बेलों के साथ बांधकर गंगा में फेंक दिया। भीम बेहोशी में नागलोक जा पहुंचे। नागलोक में सर्पों द्वारा डसें जाने पर विष का प्रभाव कम हो गया। भीम ने नागलोक के सभी सर्पों को पटक पटक कर मारा। ये सब देखकर सभी सर्प नागराज तक्षक के पास गए। तक्षक ने भीम को दण्ड देने का आदेश दिया। उसी समय कुन्ती के नाना ने भीम को पहचान लिया और नागराज तक्षक से आग्रह करके भीम को अमृत सोमरस पिलाया। तक्षक ने भीम को बताया कि एक कटोरे में एक हजार हाथियों का बल है। भीम ने दस कटोरे अमृत सोमरास पिया जिससे उनमें दस हजार हाथियों का बल आ गया।

 सन्दर्भ 

 बाहरी सम्पर्क 

श्रेणी:महाभारत के पात्र
वृष्णि

thumb|300px| वृष्णियों, यौधेयों, पौरवों व अन्य कुलों की भूमि।
वृष्णि एक प्राचीन वैदिक भारतीय जनजाति थे, जिन्हें वृष्णि का वंशज माना जाता था। ऐसा माना जाता है कि वृष्णि ययाति के पुत्र यदु के वंशज सात्वत के के पुत्र थे। कृष्ण आभीरों की एक खानाबदोश जनजाति से हैं, जिन्हें सात्वत के नाम से जाना जाता है, जो मथुरा के पास देश में रहते थे। इन सातत्वों या अधिक उचित रूप से कहें तो जिन यादवों की वे एक शाखा थे, उनका उल्लेख पाणिनि ने किया था। 

वृष्णि आभीर जाति की ही प्रशाखा थी जिसमें, गोपालक होने के कारण गोधन की बड़ी महिमा थी और न्यग्रोध वृक्ष, यमुनादि नदियों की पूजन-परम्परा थी।

प्राचीन साहित्य में वृष्णि
ऐसा माना जाता है कि वृष्णि, अंधक, कुकुर, भोज और सुरसेन क्रोष्टु के वंशज सात्वत के वंशज थे। इन कुलों को सात्वत वंश के नाम से भी जाना जाता था।

मनुस्मृति (X.23) में सात्वतों को व्रात्य वैश्यों की श्रेणी में रखा गया है।

पाणिनि ने अपनी अष्टाध्यायी (IV.1.114, VI.2.34) में अंधकों के साथ-साथ वृष्णियों का भी उल्लेख किया है। कौटिल्य के अर्थशास्त्र में वृष्णियों को एक संघ (आदिवासी संघ) के रूप में वर्णित किया गया है। महाभारत (द्रोण पर्व, 141.15) में वृष्णि और अंधक को व्रात्य कहा गया है।Raychaudhury, H.C. (1972). Political History of Ancient India, Calcutta: University of Calcutta, pp.126-8

हरिवंश (II.4.37-41) के अनुसार, वृष्णि देवी एकानमशा की पूजा करते थे, जिन्हें उसी पाठ (II.2.12) में अन्यत्र नंदगोप की बेटी के रूप में वर्णित किया गया है।

महाभारत के शांतिपर्व (81.25) में, कुकुर, भोज, अंधक और वृष्णि को एक साथ संघ के रूप में संदर्भित किया गया है, और वासुदेव कृष्ण को संघमुख्य (संघ के प्रमुख) के रूप में संदर्भित किया गया है।

सन्दर्भ

श्रेणी:यदुकुल
परब्रह्म

"परब्रह्म" का शाब्दिक अर्थ है 'सर्वोच्च ब्रह्म' - वह ब्रह्म जो सभी वर्णनों और संकल्पनाओं से भी परे है। अद्वैत वेदान्त का निर्गुण ब्रह्म भी परब्रह्म है। वैष्णव, शाक्त  और शैव सम्प्रदायों में भी क्रमशः विष्णु, आदिशक्ति तथा शिव को परब्रह्म माना गया है।

वास्तव में केवल इतनी परिभाषा ही सम्भव हो सकती हे क्योंकि समस्त जगत ब्रह्म के अंतर्गत माना गया हे मन विचार बुद्धि आदि ! उत्तम से अतिउत्तम विचार, भाव, वेद, शास्त्र मंत्र, तन्त्र, आधुनिक विज्ञान, ज्योतिष आदि किसी भी माध्यम से उसकी परिभाषा नहीं हो सकती! वह गुणातीत, भावातीत, माया, प्रक्रति और ब्रह्म से परे और परम है। वह एक ही है दो या अनेक नहीं है। मनीषियों ने कहा है कि ब्रह्म से भी परे एक सत्ता है जिसे वाणी के द्वारा व्यक्त नहीं किया जा सकता। वेदों में उसे नेति -नेति (ऐसा भी नहीं -ऐसा भी नही) कहा है। वह सनातन है, सर्वव्यापक है, सत्य है, परम है। वह समस्त जीव निर्जीव समस्त अस्तित्व का एकमात्र परम कारण सर्वसमर्थ सर्वज्ञानी है। वह वाणी और बुद्धि का विषय नहीं है उपनिषदों ने कहा है कि समस्त जगत ब्रह्म पर टिका हे और ब्रह्म परब्रह्म पर टिका है।

परब्रह्म का स्वरूप

वास्तव में समस्त जगत शब्दब्रह्म स्वरूप स्थान में स्थित होता है, वह स्थान का रचियता ही परब्रह्म होता है, उसिको परमेश्वर कहा जाता है। परब्रह्म ही अविच्छिन्नीय चेतना का रचियता होता है, एवं परब्रह्म ही समस्त ज्ञान-विज्ञान के आधार होते है। उपासना के माध्यम से ही अविच्छिन्नीय चेतना को अनुभूत करके परब्रह्म को अनुभूत किया जाता है। वास्तव में परब्रह्म का स्वरूप भी चेतना-स्वरूप ही होता है। ध्यान से वह अविच्छिन्नीय चेतना को अनुभूत किया जाता है, तभी वाचा की प्रत्यक्षता होती है। पवित्र अभिसार धर्मशास्त्र में परब्रह्म के स्वरूप को विस्तार से लिखा गया है।

ज्ञान, सत्य इत्यादी गुणोंयुक्त परब्रह्म विभिन्न ऐश्वर्यशक्तियों संपन्न होते है, उसमें शब्द, ऊर्जा, तथा धारणा मुख्य ऐश्वर्यशक्तियों होती है। परब्रह्म ही एक अद्वैत होते है, अन्य सभी तथ्य द्वैत या सापेक्ष होते है। जो जीवात्मा परब्रह्म को समर्पण करता है, वही जीवात्मा दैव कहलाता है, लोक-समुदाय अज्ञानतावश दैव को ही परब्रह्म कहकर उच्चारित करता है।

परब्रह्म का विषय बहुत ही बहुत गुह्य होता है, उसको केवल कोई उसकी कृपा से ही अनुभव कर सकता है।

इन्हें भी देखें
ब्रह्म

श्रेणी:भारतीय दर्शन
कणाद

कणाद एक ऋषि थे। वायुपुराण में उनका जन्म स्थान प्रभास पाटण बताया है।  स्वतंत्र भौतिक विज्ञानवादी दर्शन प्रकार के आत्मदर्शन के विचारों का सबसे पहले महर्षि कणाद ने सूत्र रूप में लिखा।  ये "उच्छवृत्ति" थे और धान्य के कणों का संग्रह कर उसी को खाकर तपस्या करते थे। इसी लिए इन्हें "कणाद" या "कणभुक्" कहते थे। किसी का कहना है कि कण अर्थात् 'परमाणु तत्व' का सूक्ष्म विचार इन्होंने किया है, इसलिए इन्हें "कणाद" कहते हैं। किसी का मत है कि दिन भर ये समाधि में रहते थे और रात्रि को कणों का संग्रह करते थे। यह वृत्ति "उल्लू" पक्षी की है। किस का कहना है कि इनकी तपस्या से प्रसन्न होकर ईश्वर ने उलूक पक्षी के रूप में इन्हें शास्त्र का उपदेश दिया। 

आधुनिक दौर में अणु विज्ञानी जॉन डाल्टन के भी हजारों साल पहले महर्षि कणाद ने यह रहस्य उजागर किया कि द्रव्य के परमाणु होते हैं।

उनके अनासक्त जीवन के बारे में यह रोचक मान्यता भी है कि किसी काम से बाहर जाते तो घर लौटते वक्त रास्तों में पड़ी चीजों या अन्न के कणों को बटोरकर अपना जीवनयापन करते थे। इसीलिए उनका नाम कणाद भी प्रसिद्ध हुआ।

कण सिद्धान्त
भौतिक जगत की उत्पत्ति सूक्ष्मातिसूक्ष्म कण परमाणुओं के संघनन से होती है- इस सिद्धांत के जनक महर्षि कणाद थे।

 वैशेषिक सूत्र  
वैशेषिकसूत्र कणाद मुनि द्वारा रचित वैशेषिक दर्शन का मुख्य ग्रन्थ है। इस पर अनेक टीकाएं लिखी गयीं जिसमें प्रशस्तपाद द्वारा रचित पदार्थधर्मसङ्ग्रह प्रसिद्ध है। कणाद ने वैशेषिकसूत्र में द्रव्य, गुण, कर्म, सामान्य, विशेष और समवाय नामक छः पदार्थों का निर्देश किया है।

 सन्दर्भ 

इन्हें भी देखें
वैशेषिक दर्शन 
वैशेषिक, भारतीय दर्शनों में से एक दर्शन है। इसके मूल प्रवर्तक ऋषि कणाद हैं (ईसा पूर्व दूसरी शताब्दी)। यह दर्शन न्याय दर्शन से बहुत साम्य रखता है किन्तु वास्तव में यह एक स्वतंत्र भौतिक विज्ञानवादी दर्शन है। इस प्रकार के आत्मदर्शन के विचारों का सबसे पहले महर्षि कणाद ने सूत्र रूप में (वैशेषिकसूत्र में) लिखा। यह दर्शन "औलूक्य", "काणाद", या "पाशुपत" दर्शन के नामों से प्रसिद्ध है। इसके सूत्रों का आरम्भ "अथातो धर्मजिज्ञासा" से होता है। इसके बाद दूसरा सूत्र है- "यतोऽभ्युदयनिःश्रेयसिद्धिः स धर्मः" अर्थात् जिससे अभ्युदय और निःश्रेयस् की सिद्धि होती है, वह धर्म है। इसके लिये समस्त अर्थतत्त्व को छः ' पदार्थों ' (द्रव्य, गुण, कर्म, सामान्य, विशेष और समवाय) में विभाजित कर उन्हीं का मुख्य रूप से उपपादन करता है। वैशेषिक दर्शन और पाणिनीय व्याकरण को सभी शास्त्रों का उपकारक माना गया है —

बाहरी कड़ियाँ
कणाद : वैशेषिक दर्शन के प्रणेता

वैशेषिक सिद्धान्तों का अतिप्राचीनत्व प्राय: सर्वस्वीकृत है। महर्षि कणाद द्वारा रचित वैशेषिकसूत्र में बौद्धों के सिद्धान्तों की समीक्षा न होने के कारण यह भी स्वीकार किया जा सकता है कि कणाद बुद्ध के पूर्ववर्ती हैं। जो विद्वान कणाद को बुद्ध का पूर्ववर्ती नहीं मानते, उनमें से अधिकतर इतना तो मानते ही हैं कि कणाद दूसरी शती ईस्वी पूर्व से पहले हुए होंगे। संक्षेपत: सांख्यसूत्रकार कपिल और ब्रह्मसूत्रकार व्यास के अतिरिक्त अन्य सभी आस्तिक दर्शनों के प्रवर्त्तकों में से कणाद सर्वाधिक पूर्ववर्ती हैं। अत: वैशेषिक दर्शन को सांख्य और वेदान्त के अतिरिक्त अन्य सभी भारतीय दर्शनों का पूर्ववर्ती मानते हुए यह कहा जा सकता है कि केवल दार्शनिक चिन्तन की दृष्टि से ही नहीं, अपितु अतिप्राचीन होने के कारण भी इस दर्शन का अपना विशिष्ट महत्व है।
श्रेणी:भारतीय दर्शन
वैष्णव सम्प्रदाय

वैष्णव सम्प्रदाय, भगवान विष्णु और उनके स्वरूपों को आराध्य मानने वाला सम्प्रदाय है। इसके अन्तर्गत मूल रूप से चार संप्रदाय आते हैं। मान्यता अनुसार पौराणिक काल में विभिन्न देवी-देवताओं द्वारा वैष्णव महामंत्र दीक्षा परंपरा से इन संप्रदायों का प्रवर्तन हुआ है। वर्तमान में ये सभी संप्रदाय अपने प्रमुख आचार्यो के नाम से जाने जाते हैं। यह सभी प्रमुख आचार्य दक्षिण भारत में जन्म ग्रहण किए थे। जैसे:-

(१) श्री सम्प्रदाय जिसकी आद्य प्रवरर्तिका विष्णुपत्नी महालक्ष्मीदेवी और प्रमुख आचार्य रामानुजाचार्य हुए। जो वर्तमान में रामानुजसम्प्रदाय के नाम से जाना जाता है।

(२) ब्रह्म सम्प्रदाय जिसके आद्य प्रवर्तक चतुरानन ब्रह्मादेव और प्रमुख आचार्य माधवाचार्य हुए। जो वर्तमान में माध्वसम्प्रदाय के नाम से जाना जाता है।

(३) रुद्र सम्प्रदाय जिसके आद्य प्रवर्तक देवादिदेव महादेव और प्रमुख आचार्य श्री विष्णुस्वामी हुए, इसी से इस संप्रदाय का नाम विष्णुस्वामीसंप्रदाय हुआ, इसी परंपरा में आगे चलकर वल्लभाचार्य हुए जो वर्तमान में वल्लभसम्प्रदाय के नाम से जाना जाता है।

(४) कुमार संप्रदाय जिसके आद्य प्रवर्तक सनतकुमार गण और प्रमुख आचार्य निम्बार्काचार्य हुए जो वर्तमान में निम्बार्कसम्प्रदाय के नाम से जाना जाता है।

इसके अलावा मध्यकालीन उत्तरभारत में 
ब्रह्म(माध्व) संप्रदाय के अंतर्गत ब्रह्ममाध्वगौड़ेश्वर(गौड़ीय) संप्रदाय जिसके प्रवर्तक आचार्य श्रीमन्महाप्रभु चैतन्यदेव हुए और श्री(रामानुज) संप्रदाय के अंतर्गत रामानंदी संप्रदाय जिसके प्रवर्तक आचार्य श्रीरामानंदाचार्य हुए ।
रामान्दाचार्य जी ने सर्व धर्म समभाव की भावना को बल देते हुए कबीर, रहीम सभी वर्णों (जाति) के व्यक्तियों को भक्ति का उपदेश दिया। आगे रामानन्द संम्प्रदाय में गोस्वामी तुलसीदास हुए जिन्होने श्री रामचरितमानस की रचना करके जनसामान्य तक भगवत महिमा को पहुँचाया। उनकी अन्य रचनाएँ - विनय पत्रिका, दोहावली, गीतावली, बरवै रामायण एक ज्योतिष ग्रन्थ रामाज्ञा प्रश्नावली का भी निर्माण किया।
मध्यकालीन वैष्णव आचार्यों ने भक्ति के लिए सभी वर्ण और जाति के लिए मार्ग खोला,
परंतु रामानंदाचार्य वर्ण व्यवस्था अनुरूप दो अलग अलग परंपरा चलायी गईं, जय हरी वैष्णव धर्म के अंदर भक्ति का प्रमुख स्थान है।
वैष्णव धर्म का दृष्टिकोण सार्वजनिक और व्यापक था गीता के अनुसार मोक्ष प्राप्ति के लिए तपस्या और सन्यास अनिवार्य नहीं है मनुष्य गृहस्ती में रहते हुए भी मोक्ष को प्राप्त कर सकता है

 बाहरी कड़ियाँ 
 'सेवाभारती' - वैष्णव धर्म से सम्बन्धित विविध सूचनाओं से परिपूर्ण श्री वेंकटचारी का तमिल-हिन्दी-अंग्रेजी ब्लॉग
 Vaishnavism (Heart of Hinduism)
 Who is Vishnu? Vaishnava FAQ (dvaita.org)
 Nathamuni-Alavandar.org - Dedicated to Shriman Nathamunigal and Shri Alavandar

श्रेणी:हिन्दू धर्म के मत
श्रेणी:हिन्दू धर्म
श्रेणी:वैष्णव सम्प्रदाय
भाग्यचन्द्र

राजर्षि भाग्यचन्द्र (या, जय सिंह महाराज या, चिंग-थांग खोम्बा 1748–1799), एक मीतई राजा थे जिन्होने १८वीं शताब्दी में शासन किया। उन्होने रासलीला नृत्य का आविष्कार किया। राजा के रूप में उनके सभी कार्य मिथकीय रूप ले चुके हैं। उन्होने ही मणिपुर में वैष्णव सम्प्रदाय का प्रसार किया। उन्हे दादा पामहीबा ने हिन्दू धर्म को राजकीय धर्म बनया था।

श्रेणी:मणिपुर का इतिहास
लल्ल

लल्लाचार्य (७२०-७९० ई) भारत के ज्योतिषविद् और गणितज्ञ थे। वे शाम्ब के पौत्र तथा भट्टत्रिविक्रम के पुत्र थे। उन्होने 'शिष्यधीवृद्धिदतन्त्रम्' (= शिष्य की बुद्धि बढ़ाने वाला तन्त्र) नामक एक ग्रन्थ की रचना की। इस ग्रन्थ की रचना का कारण बताते हुए लल्ल ने स्वयं को आर्यभट का शिष्य बताया है।

इसी ग्रन्थ में उन्होने 'अमरगति' (परपिचुअल मोशन) की सबसे पहली लिखित व्याख्या की है। इसमें २२ अध्याय हैं। प्रथम १३ अध्याय 'गणिताध्याय' के अन्तर्गत आते हैं तथा शेष ९ अध्याय मिलाकर 'गोलाध्याय' कहलाते हैं। लल्लाचार्य की यह एकमात्र खगोलशास्त्रीय कृति है जो जीवित बची है।

गोलाध्याय के सातवें अध्याय ('मिथ्याज्ञान' नामक बीसवाँ अध्याय) में लल्ल ने पुराणों में कही गईं अनेकों ज्योतिषीय विचारों की आलोचना की है (जैसे धरती के चपटी होने का विचार, सूर्य का चन्द्रमा के अधिक निकट होना, राहु के कारण ग्रहण का होना आदि)। आचार्य लल्ल का तर्क था कि "यदि पृथ्वी सपाट है तो ताड़ के समान ऊँचे पेड़ दूर से नज़र क्यों नहीं आते?"

 समता यदि विद्यते भुवस्तरवस्तालनिभा बहुच्छायाः।
 कथमेव न दृष्टिगोचरं नु रहो यान्ति सुदूरसंस्थिताः॥ (लल्ल सिद्धांत)

लल्ल महान खगोलविद थे। उन्होने अपने ग्रन्थ में १२ यन्त्रों का वर्णन किया है-

 गोलो भगणश्चक्रं धनुघटी शंकुशकटकर्तर्यः।
 पीप्टक पालशलाका द्वादशयन्त्राणिसह यष्टया ॥

अनुवाद : गोला, भणक (ring,), चक्र (dial), धनु (bow), घटी (time measuring water vessel) , शंकु (Gnomon), शकट (divider), कर्तयः (scissor), पीप्टक , पाल और शलाका, छड़ी - ये १२ यन्त्र है )Astronomical Instruments In Ancient India (Shekher Narveke)

 कृतियाँ 

 शिष्यधीवृद्धिदतन्त्रम्

 ज्योतिषरत्नकोश - यह ग्रन्थ ३०० वर्षों तक भारत का सबसे प्रसिद्ध ज्योतिष ग्रन्थ रहा। 

 ब्रह्मगुप्त की कृति 'खण्डखाद्यक' की टीका लिखी जो अप्राप्य है।

शिष्यधीवृद्धिदतन्त्र
इस ग्रन्थ में कुल २२ अध्याय हैं जो दो भागों में विभक्त हैं-

(क) गणिताध्याय

1. On the mean longitudes of the planets.

2. On the true longitudes of the planets.

3. On the three problems involving diurnal motion.

4. On lunar eclipses.

5. On solar eclipses.

6. On the syzygies.

7. On the heliacal settings and risings of the planets.

8. On the shadow of the moon.

9. On the lunar crescent.

10. On planetary conjunctions.

11. On conjunctions of the planets with the stars.

12. On the pātas of the sun and moon.

13. Conclusion.

(ख) गोलाध्याय

1. On graphical representations.

2. On the construction of the celestial sphere.

3. On the principles of mean motion.

4. On the terrestrial sphere.

5. On the motions and stations of the planets.

6. On geography.

7. On erroneous knowledge.

8. On instruments.

9. On certain (selected) problems

सन्दर्भ ग्रन्थ

 Bina Chatterjee: Sisyadhivrddhidatantra of Lalla (critical edition with Commentary of Mallikarjuna Suri). 1969–1971. Indian National Science Academy, 1981.
 Bina Chatterjee: Sisyadhivrddhidatantra of Lalla (English translation with mathematical notes).'' 1969–1971. Indian National Science Academy, 1981.

श्रेणी:भारतीय गणितज्ञ
महावीर (गणितज्ञ)

महावीर (या महावीराचार्य) नौवीं शती के भारत के प्रसिद्ध ज्योतिषविद् और गणितज्ञ थे। वे गुलबर्ग के निवासी थे। वे जैन धर्म के अनुयायी थे। उन्होने क्रमचय-संचय (कम्बिनेटोरिक्स) पर बहुत उल्लेखनीय कार्य किये तथा विश्व में सबसे पहले क्रमचयों एवं संचयों (कंबिनेशन्स) की संख्या निकालने का सामान्यीकृत सूत्र प्रस्तुत किया। वे अमोघवर्ष प्रथम नामक महान राष्ट्रकूट राजा के आश्रय में रहे।

उन्होने गणितसारसंग्रह नामक गणित ग्रन्थ की रचना की जिसमें बीजगणित एवं ज्यामिति के बहुत से विषयों (टॉपिक्स) की चर्चा है। उनके इस ग्रंथ का पावुलूरि मल्लन ने तेलुगू में 'सारसंग्रह गणितम्' नाम से अनुवाद किया।

महावीर ने गणित के महत्व के बारे में कितनी महान बात कही है-
 बहुभिर्प्रलापैः किम्, त्रयलोके सचराचरे। यद् किंचिद् वस्तु तत्सर्वम्, गणितेन् बिना न हि ॥
(बहुत प्रलाप करने से क्या लाभ है ? इस चराचर जगत में जो कोई भी वस्तु है वह गणित के बिना नहीं है / उसको गणित के बिना नहीं समझा जा सकता)

 प्रमुख कार्य 
 क्रमचय एवं संचय की संख्या का सामान्य सूत्र प्रस्तुत किये।
 n-डिग्री वाले समीकरणों का हल प्रस्तुत किये।
 चक्रीय चतुर्भुज के कई गुणों (कैरेक्टरिस्टिक्स) को प्रकाशित किया।
 उन्होने बताया कि ऋणात्मक संख्याओं का वर्गमूल नहीं हो सकता।
 समान्तर श्रेणी के पदों के वर्ग वाली श्रेणी के n-पदों का योग निकाला।
 दीर्घवृत्त की परिधि एवं क्षेत्रफल का अनुभवजन्य सूत्र (इम्पेरिकल फॉर्मूला) प्रस्तुत किया।

बड़ी संख्याओं का नामकरण
 
संख्या नाम‌ संख्या नाम‌ 
संख्या नाम‌ 
संख्या नाम‌ 101 दशं 102 शतं 103 सहस्रं 104 दशसहस्रं 105 लक्षं 106 दशलक्षं 107 कोटि 108 दशकोटि 109 शतकोटि 1010 अर्बुदं 1011 न्यर्बुदं 1012 खर्‌व्वं 1013 महाखर्‌व्वं 1014 पद्मं 1015 महापद्मं 1016 क्षोणि 1017 महाक्षोणि 1018 शंखं 1019 महाशंखं 1020 क्षिति 1021 महाक्षिति 1022 क्षोभं 1023 महाक्षोभं

 भिन्नों का वियोजन 
महावीर ने किसी भिन्न को इकाई भिन्नों (यूनिट फ्रैक्शन्स) के योग के रूप में अभिव्यक्त करने की एक विधि दी। इसमें 'भागजाति' नामक विभाग (श्लोक ५५ से ९८ तक) में अनेक नियम दिये गये हैं। उनमें से कुछ ये हैं-

 १ को इकाई भिन्नों (unit fractions) के योग के रूप में अभिव्यक्त करने के लिये निम्नलिखित नियम दिया है- ( इसका उदाहरण श्लोक ७६ में दिया है।)

 रूपांशकराशीनां रूपाद्यास्त्रिगुणिता हराः क्रमशः। 
 द्विद्वित्र्यंशाभ्यस्ताव आदिमचरमौ फले रूपे ॥ (गतिणसारसंग्रह कलासवर्ण ७५)

 अर्थ : जब फल (result) १ हो तो १ अंश वाले भिन्न, जिनके हर १ से शुरू होकर क्रमशः ३ से गुणित होते जायेंगे। प्रथम और अन्तिम को (क्रमशः) २ तथा २/३ से गुणा किया जायेगा।

 

 उच्च कोटि (order) के समीकरण 
महावीर ने मिम्नलिखित प्रकार के n डिग्री वाले तथा उच्च कोटि के समीकरणों का हल प्रस्तुत किया। गणितसारसंग्रह के द्वितीय अध्याय का नाम कला-सवर्ण-व्यवहार (the operation of the reduction of fractions) है।

तथा

 चक्रीय चतुर्भुज (cyclic quadrilateral) का सूत्र 

आदित्य और उनके पूर्व ब्रह्मगुप्त ने चक्रीय चतुर्भुजों के गुणों पर प्रकाश डाला था। इसके बाद महावीर ने चक्रीय चतुर्भुजों की भुजाओं (sides) एवं विकर्णों (diagonals) की लम्बाई ज्ञात करने के लिये समीकरण दिये।

यदि a, b, c, d किसी चक्रीय चतुर्भुज की भुजाएँ हों तथा इसके विकर्णों की लम्बाई x तथा y'' हो तो,

और

अत:,

 इन्हें भी देखें 
 गणितसारसंग्रह
 भारतीय गणितज्ञ सूची

 बाहरी कड़ियाँ 
 भारत में गणित का इतिहास
 गणितसारसंग्रह पर कुछ विचार (बीएस जैन)
 गणितसारसंग्रह (एम. रंगाचार्य द्वारा अंगरेजी अनुवाद सहित)

श्रेणी:भारतीय गणितज्ञ
पृथूदक स्वामी

पृथूदकस्वामी चतुर्वेद (९वीं शताब्दी) भारत के ज्योतिषविद् और गणितज्ञ थे।उन्होने ब्रह्मगुप्त के दोनों ग्रन्थों ( ब्राह्मस्फुटसिद्धान्त तथा खण्डखाद्यक) पर भाष्य ग्रन्थ की रचना की। खण्डखाद्यक पर रचित उनके भाष्य का नाम 'खण्डखाद्यकविवरण' है।

काये (Kaye) के अनुसार उन्होने टॉलेमी के प्रमेय को सिद्ध किया है।

भारत में बीजगणित का किस प्रकार से विकास हो रहा था, इसे देखने के लिये पृथूदक स्वामी की ब्राह्मस्फुटसिद्धान्त की टीका में प्रयुक्त निरूपण-पद्धति (notation) नीचे दी गयी है। इसमें वे समीकरण 10x +8 =x2+110x +8 =x2 +1 को निम्नलिखित विधि से लिखा गया है:Prthudakasvami
 यव 0 य 10 रू 8
 यव 1 य 0 रू 1
यहाँ 'यव' , 'यावत् अवद वर्ग' का लघुरूप है। इसका अर्थ है 'अज्ञात राशि का वर्ग' । 'य' , 'यावद् हवत्' का लघु रूप है, जिसका अर्थ है ' अज्ञात संख्या ' ।  'रू' , 'रूप' का लघुरूप है जिसका अर्थ 'अचर संख्या' (constant term)। इस प्रकार ऊपर की प्रथम पंक्ति का अर्थ है- 
0x2 +10x +80x2 +10x +8
तथा दूसरी पंक्ति का अर्थ है-
x2 +0x +1x2 +0x +1
अतः सम्पूर्ण समीकरण का रूप निम्नलिखित हो जाता है-
0x2 +10x +8=x2 +0x+10x2 +10x +8 =x2 +0x +1
या
10x +8 =x2 +110x +8=x2 +1.

सन्दर्भ

श्रेणी:भारतीय गणितज्ञ
श्रेणी:गणित का इतिहास
हलायुध

हलायुध (समय लगभग १० वीं० शताब्दी ई०) भारत के प्रसिद्ध ज्योतिषविद्, गणितज्ञ और वैज्ञानिक थे। उन्होने मृतसंजीवनी नामक ग्रन्थ की रचना की जो पिंगल के छन्दशास्त्र का भाष्य है। इसमें पास्कल त्रिभुज (मेरु प्रस्तार) का स्पष्ट वर्णन मिलता है।
  ''परे पूर्णमिति।  उपरिष्टादेकं चतुरस्रकोष्ठं लिखित्वा तस्याधस्तात् उभयतोर्धनिष्क्रान्तं कोष्ठद्वयं लिखेत्।  तस्याप्यधस्तात् त्रयं तस्याप्यधस्तात् चतुष्टयं यावदभिमतं स्थानमिति मेरुप्रस्तारः।  तस्य प्रथमे कोष्ठे एकसंख्यां व्यवस्थाप्य लक्षणमिदं प्रवर्तयेत्।  तत्र परे कोष्ठे यत् वृत्तसंख्याजातं तत् पूर्वकोष्ठयोः पूर्णं निवेशयेत्।  

हलायुध द्वारा रचित कोश का नाम अभिधानरत्नमाला है, पर यह हलायुधकोश नाम से अधिक प्रसिद्ध है। इसके पाँच कांड (स्वर, भूमि, पाताल, सामान्य और अनेकार्थ) हैं। प्रथम चार पर्यायवाची कांड हैं, पंचम में अनेकार्थक तथा अव्यय शब्द संगृहीत है। इसमें पूर्वकोशकारों के रूप में अमरदत्त, वरुरुचि, भागुरि और वोपालित के नाम उद्धृत है। रूपभेद से लिंग-बोधन की प्रक्रिया अपनाई गई है। ९०० श्लोकों के इस ग्रंथ पर अमरकोश का पर्याप्त प्रभाव जान पड़ता है।

कविरहस्य भी इनका रचित है जिसमें 'हलायुध' ने धातुओं के लट्लकार के भिन्न भिन्न रूपों का विशदीकरण भी किया है।

 इन्हें भी देखें 
 भारतीय वैज्ञानिकों की सूची
 भारतीय गणितज्ञों की सूची

 बाहरी कड़ियाँ 
 पिंगल द्वारा रचित छन्दःसूत्रम् (हलायुध की मृतसंजीवनी' टीका सहित)
 Halayudha's Abhidhanaratnamala : a Sanskrit vocabulary (1861)
 हलायुध कोश (भारतीय अंकीय पुस्तकालय)
हलायुध कोश (भारतीय अंकीय पुस्तकालय)
हलायुधकोशः (अभिधानरत्नमाला) 

श्रेणी:भारतीय वैज्ञानिक
श्रेणी:भारतीय गणितज्ञ
वटेश्वर

वटेश्वर (जन्म 880), दसवीं शताब्दी के भारतीय (काश्मीरी) गणितज्ञ थेR.N. Rai, Karanasara of Vatesvara, भारतीय राष्ट्रीय विज्ञान अकादमी (1970), vol. 6, n. I, p. 34 Vaṭeśvara, Vaṭeśvara-siddhānta and Gola of Vaṭeśvara: English translation and commentary, National Commission for the Compilation of History of Sciences in India (1985), p. xxvii जिन्होने 24 वर्ष की उम्र में वटेश्वर-सिद्धान्त नामक ग्रन्थ की रचना की और कई त्रिकोणमितीय सर्वसमिकाएँ प्रस्तुत कीं। Kim Plofker, Mathematics in India, प्रिंसटन विश्वविद्यालय मुद्रणालय (2009), p. 326 वटेश्वर-सिद्धान्त, खगोल शास्त्र और व्यावहारिक गणित से सम्बन्धित ग्रन्थ है जिसकी रचना सन् 904 में हुई थी।

 सन्दर्भ 

श्रेणी:कश्मीर के लोग
मतङ्ग मुनि

मतंग मुनि (५वीं शती) संगीतशास्त्री थे। उन्होंने बृहद्देशी नामक ग्रन्थ लिखा।

पाँचवीं शताब्दी के आसपास मतंग मुनि द्वारा रचित महत्त्वपूर्ण ग्रन्थ ‘वृहददेशी’ से पता चलता है कि उस समय तक लोग रागों के बारे में जानने लगे थे। लोगों द्वारा गाये-बजाये जाने वाले रागों को मतंग मुनि ने 'देशी राग' कहा और देशी रागों के नियमों को समझाने हेतु ‘वृहद्देशी’ ग्रन्थ की रचना की। मतंग ही पहले व्यक्ति थे जिन्होंने अच्छी तरह से सोच-विचार कर पाया कि चार या पाँच स्वरों से कम में राग बन ही नहीं सकता।

इन्हें भी देखें
[[बृहद्देशी]

बाहरी कड़ियाँ

श्रेणी:हिन्दू कथाएं
नव्य न्याय

नव्य न्याय, भारतीय दर्शन का एक सम्प्रदाय (school) है जो मिथिला के दार्शनिक गंगेश उपाध्याय द्वारा तेरहवीं शती में प्रतिपादित किया गया। इसमें पुराने न्याय दर्शन को ही आगे बढ़ाया गया है। नवद्वीप के रघुनाथ शिरोमणि ने इसे आगे बढ़ाया। १०वीं शताब्दी की अन्तिम बेला के दार्शनिक वाचस्पति मिश्र तथा उदयन  आदि का भी इस दर्शन के विकास में प्रभाव है। 

गंगेश उपाध्याय ने श्रीहर्ष के खण्डनखण्डखाद्यम् नामक पुस्तक के विचारों के विरोध में अपनी पुस्तक तत्वचिन्तामणि की रचना की। खण्डनखण्डखाद्यम् में अद्वैत वेदान्त का समर्थन एवं न्याय दर्शन के कतिपय सिद्धान्तों का खण्डन किया गया था।

इन्हें भी देखें
तत्त्वचिन्तामणि
गंगेश उपाध्याय

बाहरी कड़ियाँ
 Navya-navya For Scientists And Technologists : A First Step (श्रीमती अम्बा पी. कुलकर्णी)
श्रीहर्ष का खण्डनखण्डखाद्यम्

श्रेणी:न्यायशास्त्र
श्रेणी:दर्शन
जगन्नाथ सम्राट

ॱ
पंडित जगन्नाथ सम्राट (1652–1744) भारत के जाने-माने खगोलविद एवं गणितज्ञ थे। वे आमेर के महाराजा द्वितीय जयसिंह के दरबार में सम्मानित वैज्ञानिक थे। यह संस्कृत, पालि, प्राकृत, गणित, खगोलशास्त्र, रेखागणित, वैदिक अंकगणित आदि के तो धुरंधर विद्वान थे ही, साथ ही उन्होंने अरबी और फारसी भाषाएँ भी सीखी ताकि इस्लामिक खगोलशास्त्र के ग्रंथों का अध्ययन कर सकें। 
thumb|जयपुर वेधशाला में स्थित 'सम्राट यंत्र'
इन्हें सवाई जयसिंह ने जागीरों के अलावा 'गर्गाचार्य' की उपाधि दी थी। १.जयपुर-दर्शन: संपादक: डॉ॰ प्रभुदयाल शर्मा सहृदय नाट्याचार्य: १९७८:
एक पुराने आलेख२.'खगोलविद्या का वैज्ञानिक तीर्थ' याद्वानंद व्यास (प्रकाशन : 'जयपुर-दर्शन: संपादक: डॉ॰ प्रभुदयाल शर्मा सहृदय नाट्याचार्य में संकलित) में लिखा है कि सवाई जयसिंह ने २६ॱ५५'२७" अक्षांश उत्तर में जयपुर में जिस महती वेधशाला की स्थापना की थी, उसके इन मुख्य यंत्रों का निर्माण इन्होने ही किया था- 

सम्राट यन्त्र (लघु),
नाडी-वलय-यन्त्र, 
कांति-वृक्ष-यन्त्र,
यंत्रराज, 
दक्षिणोदक-भित्ति-यन्त्र, 
उन्नतांश-यन्त्र, 
जयप्रकाश-यन्त्र, 
सम्राट-यन्त्र (दीर्घ), 
षष्टाश यंत्र, 
कपालीवलय यन्त्र, 
राशिवलय यन्त्र,
चक्र यंत्र,
राम यन्त्र,
दिगंश यन्त्र आदि।

इस पुस्तक और चन्द्रमहल पोथीखाना के अभिलेखों के अनुसार पंडित जगन्नाथ सम्राट जयपुर नगर की स्थापना किये जाने के समय राजगुरु होने के नाते नगर के शिलान्यास-संस्कार के मुख्य पुरोहित थे।

 कृतियाँ 
 रेखागणित - यूक्लिड के 'द एलिमेन्ट्स' का अनुवाद (नासिर अल-दीन अल-तुसी द्वारा 'द एलिमेंट्स' के अरबी अनुवाद से)
 सिद्धान्तसारकौस्तुभ - Almagest के अरबी रूप का अनुवाद
 सिद्धान्तसम्राट - astrolabe आदि खगोलीय यंत्रों पर
 यन्त्रप्रकार - astrolabe आदि खगोलीय यंत्रों पर

 सन्दर्भ 

 बाहरी कड़ियाँ 
 The Rekhaganita Sanskrit text with English introduction. Two volumes. (PDF)
 JAGANNATH SAMRAT'S OUTSTANDING CONTRIBUTION TO INDIAN ASTRONOMY
 Jagannātha Samrāt Rekhaganita Vol I  (Euclids Elements Books I - VI )
 Jagannātha Samrāt Rekhaganita Vol II (अध्याय ७ से अध्याय १५ तक)
 सम्राट सिद्धान्त, भाग १ (प्रथम ६ अध्याय)

श्रेणी:भारतीय गणितज्ञ
श्रेणी:जयपुर के लोग
कमलाकर

कमलाकर (1616–1700) भारतीय गणितज्ञ एवं खगोलविद थे। उनके तीन भाइयों में से अन्य दो भी गणितज्ञ व खगोलविद थे। इनमें से दिवाकर सबसे बड़े थे और उनका जन्म १६०६ में हुआ था। उनके सबसे छोटे भाई रंगनाथ भी गणितज्ञ और खगोलशास्त्री थे। 

कमलाकर का जन्म गोदावरी के उत्तरी किनारे पर स्थित गोलग्राम में हुआ था। उनका परिवार विद्वानों का परिवार था। कमलाकर ने अपने बड़े भाई दिवाकर से खगोलशास्त्र सीखा। बाद में कमलाकर का परिवार वाराणसी आ गया था।

कमलाकर, मुनीश्वर के सिद्धान्तों के विरुद्ध थे।

कृतियाँ
 सिद्धान्ततत्वविवेक
 शेषवासना
 सौरवासना

लेख
 A K Bag, "Indian literature on mathematics during 1400–1800 A.D.", Indian J. Hist. Sci. 15 (1) (1980), 79–93.
 Radha Charan Gupta, "Kamalakara's mathematics and construction of Kundas", Ganita Bharati 20 (1-4) (1998), 8–24.
 Radha Charan Gupta, "Addition and subtraction theorems for the sine and the cosine in medieval India", Indian J. History Sci. 9 (2) (1974), 164–177.
 Radha Charan Gupta, "Sines and cosines of multiple arcs as given by Kamalakara", Indian J. History Sci. 9 (2) (1974), 143–150.
 Radha Charan Gupta, "Sines of sub-multiple arcs as found in the Siddhanta-tattva-viveka", Ranchi Univ. Math. J. 5 (1974), 21–27.
 David Pingree, "Islamic astronomy in Sanskrit", J. Hist. Arabic Sci. 2 (2) (1978), 315–330; 425.
 A N Singh, "Hindu trigonometry", Proc. Benares Math. Soc. 1 (1939), 77–92.

 इन्हें भी देखें 
 भारतीय गणितज्ञ सूची

श्रेणी:भारतीय गणितज्ञ
मुनीश्वर

मुनीश्वर (सन् १६०३) भारतीय गणितज्ञ थे जिनका दूसरा नाम 'विश्वरूप' भी है। वे रंगनाथ दैवज्ञ के पुत्र थे। सूर्यसिद्धान्त पर रंगनाथकृत 'सौरभाष्य' नामक ग्रन्थ अपना महत्व रखता है। अतः आचार्य मुनीश्वर परम्परा से ही ज्योतिविद्या के पूर्ण मर्मज्ञ थे। इसके साथ ही न्याय, काव्य, व्याकरण आदि के भी वे पण्डित थे।

मुनीश्वर ने सूर्यसिद्धान्त के भगणों के आधार पर सन् १६४६ में 'सिद्धान्त सार्वभौम' नामक ज्योतिष सिद्धान्त ग्रन्थ की रचना की। 'स्वाशय प्रकाशिनी' नाम से अपने इस ग्रन्थ की टीका भी स्वयं उन्होने लिखी। इसके अलावा उनके द्वारा रचित अन्य ग्रन्थ हैं-
 निष्ठेथदूती -- लीलावती की टीका
 पाटीसार -- स्वतंत्र ग्रन्थ
 मारीचि -- भास्कराचार्यकृत सिद्धान्तशिरोमणि की टीका

 इन्हें भी देखें
 भारतीय गणितज्ञ सूची

श्रेणी:भारतीय गणित
ज्येष्ठदेव

ज्येष्ठदेव (मलयालम: ജ്യേഷ്ഠദേവന് ; 1500 ई -- 1575) भारत के एक खगोलशास्त्री एवं गणितज्ञ थे। वे केरलीय गणित सम्प्रदाय से सम्बन्धित थे जिसकी स्थापना संगमग्राम के माधव (1350 -- 1425) ने की थी। युक्तिभाषा उनकी प्रसिद्ध रचना है जो नीलकण्ठ सोमयाजि द्वारा रचित तन्त्रसंग्रह की मलयालम भाषा में टीका है। युक्तिभाषा में ज्येष्ठदेव ने तन्त्रसंग्रह में दिये गये गणितीय कथनों का सम्पूर्ण उपपत्ति दिया है तथा उनके औचित्य के बारे में लिखा है। युक्तिभाषा में वर्णित विषयों को देखते हुए कई विद्वान इसे 'कैलकुलस का प्रथम ग्रन्थ' कहते हैं। ज्येष्ठदेव ने 'दृक्करण' नामक ग्रन्थ भी रचा जिसमें उनके खगोलीय प्रेक्षणों का संग्रह है।

ज्येष्ठदेव ने समाकलन का विचार दिया है, जिसे उन्होने संकलितम कहा है, (हिंदी अर्थ, संग्रह), जैसा कि इस कथन में है:

एकाद्येकोथर पद संकलितम समं पदवर्गठिन्ते पकुति

जो समाकलन को एक ऐसे चर (पद) के रूप में बदल देता है जो चर के वर्ग के आधे के बराबर होगा; अर्थात x dx का समाकलन x2 / 2 के बराबर होगा। यह स्पष्ट रूप से समाकलन की शुरुआत है। इससे सम्बंधित एक अन्य परिणाम कहता है कि किसी वक्र के अन्दर का क्षेत्रफल उसके समाकल के बराबर होता है। इसमें दिये हुए अधिकांश परिणाम ऐसे हैं जो यूरोप में कई शताब्दियों बाद देखने को मिलते हैं।

अनेक प्रकार से, ज्येष्ठदेव की युक्तिभाषा कलन पर विश्व की पहली पुस्तक मानी जा सकती है।

सन्दर्भ

बाहरी कड़ियाँ
The Brilliant Mathematician Whom Time Forgot

श्रेणी:भारतीय गणितज्ञ
महेन्द्र सूरी

महेन्द्र दयाशंकर सूरि १४वीं शताब्दी के जैन खगोलविज्ञानी थे। उन्होंने 'यंत्रराज' नामक संस्कृत ग्रन्थ की रचना की जो एस्ट्रोलेब (astrolabe) से सम्बन्धित प्रथम ग्रन्थ है। वे मदन सूरि के शिष्य थे। उनके पिताजी का नाम दयाशंकर और माताजी का नाम विमला था।

इन्हें भी देखें
 भारतीय गणितज्ञ सूची
 यन्त्रराज

संदर्भ

बाहरी कड़ियाँ
YANTRARAJA : THE ASTROLABE IN SANSKRIT (S R SARMA)
Astronomical Instruments In Ancient India
ज्योतिषशास्त्र में महेन्द्रसुरि के यन्त्रराज का योगदान (संस्कृत में)

श्रेणी:भारतीय वैज्ञानिक
श्रीपति

श्रीपति (१०१९ - १०६६) भारतीय खगोलज्ञ तथा गणितज्ञ थे। वे ११वीं शताब्दी के भारत के सर्वोत्कृष्ट गणितज्ञ थे।

जीवन परिचय
श्रीपति के पिता का नाम नागदेव था (कहीं कहीं 'नामदेव' भी मिलता है) तथा उनके दादा का नाम केशव था। खगोलशास्त्र, ज्योतिष तथा गणित में श्रीपति लल्ल के अनुयायी थे। गणित पर किये गये उनके कार्य खगोल में उपयोग को ध्यान में रखकर किये गये थे। उदाहरण के लिये, गोलों का अध्ययन खगोलिकी में उपयोग को दृष्टिगत रखकर ही किया गया था। खगोलिकी से सम्बन्धित उनके कार्य, उनके ज्योतिष (astrology) के कार्यों को आधार प्रदान करने के लिये किये गये थे।

कृतियाँ
 धिकोटिदाकरण -१०३९ में रचित ; २० श्लोकों से युक्त ; सूर्यग्रहण तथा चन्द्रग्रहण से सम्बन्धित हैं।
 ध्रुवमानस - १०५६ में रचित ; १०५ श्लोक ; ग्रहों के रेखांश (longitudes), ग्रहण तथा मार्ग (transits) की गणना दी गयी है।
 सिद्धान्तशेखर - खगोलिकी से सम्बन्धित १९ अध्यायों वाला वृहद ग्रन्थ ;
 गणिततिलक - अपूर्ण अंकगणितीय ग्रन्थ, जिसमें १२५ श्लोक हैं। यह श्रीधराचार्य के ग्रन्थों पर आधारित है।

 इन्हें भी देखें 
 भारतीय गणितज्ञ सूची

बाहरी कड़ियाँ
Gaṇitatilaka by Śrīpati, with the Commentary of Siṃhatilaka Sūri
सिद्धान्तशेखर
थिरु नीलकण्ठ

थिरु नीलकण्ठ एक नायनमार सन्थ था तमिल नादु मे।

 बहार देख्ने को 
 थिरु नीलकण्ठ नयनार - ६३ नायनमार

श्रेणी:नायनमार
मुचुकुन्द

thumb|भगवान कृष्ण मुचुकुन्द की गुफा में प्रवेश करते हैं
मुचुकुन्द त्रेता युग के इक्ष्वाकु (सूर्यवंश) कुल के राजा थे, जिस कुल में श्री राम, राजा दिलीप, राजा हरिश्चन्द्र, रघु, इत्यादि महारथी हुए। उनके भाई अम्बरीष उनके समान ही शूरवीर थे।

 इतिहास 
मुचुकुन्द श्री राम के पूर्वज थे। असुरो के खिलाफ देवों की सहायता करने के फल स्वरूप वे अत्यन्त थक गए थे इसलिए उन्हें चिरनिद्रा का वरदान दिया गया था। देवों के कार्यों में सहायता के लिए इंद्रदेव ने उन्हें मुक्ति के सिवाय कोई भी वर मांगने को कहा। उन्होंने बिन-अवरोध निद्रा मांगी, और यह भी अन्तर्गत किया गया कि उनकी निद्रा भंग करने वाला तुरंत भस्म हो जाएगा।

 कालयवन संहार 
कालयवन, जो यवन महारथी थे, उनका संहार मुचुकुन्द की दृष्टि के प्रकोप से हुआ। दैविक आशीर्वाद के कारण, कालयवन को पराजित करना असंभव था। उसे पता चला कि सिर्फ श्री कृष्ण ही उनको पराजित कर सकते हैं। इस कारण कालयवन ने द्वारिका पर आक्रमण कर दिया। कालयवन के आशीर्वाद की वजह से उसे पराजित करना कठिन था। श्री कृष्ण ने युक्ति लगाकर रण छोड़ दिया। इस कारण  उन्हें रणछोड़ का नाम मिला। श्री कृष्ण मुचुकुन्द की गुफा में घुस गए, उन पर अपने वस्त्र डाल दिये। इस कारण  कालयवन को लगा की श्री कृष्ण वहां आकर सो गए हैं। अँधेरे में बिना देखे मुचुकुन्द को ललकार कर जगाया, और इसका परिणाम यह हुआ कि कालयवन भस्म हो गया।

 परिशिष्ट भाग 
श्री कृष्ण ने मुचुकुन्द को आशीष दिए, और मुक्ति की ओर मार्ग दर्शन कराए। जब मुचुकुन्द गुफा से बाहर निकले तो उन्होंने देखा की लोग और अन्य प्राणी छोटे छोटे हो गए हैं। क्योंकि वह श्री राम के पूर्वज थे (त्रेता युग) और तब से निद्रावस्था में थे, द्वापर युग तक सृष्टि में काफी परिवर्तन हुआ था ऐसा ज्ञात कर सकते हैं।

 पुस्तक 
 Pictorial Stories for Children Volume 15 - श्रि रामक्रिश्न माथ, चेन्नै - ISBN ८१-७१२०-८४२-८
चरक

{{के राजवैद्य थे। इनके द्वारा रचित चरक संहिता एक प्रसिद्ध आयुर्वेद ग्रन्थ है। इसमें रोगनाशक एवं रोगनिरोधक दवाओं का उल्लेख है तथा सोना, चाँदी, लोहा, पारा आदि धातुओं के भस्म एवं उनके उपयोग का वर्णन मिलता है। आचार्य के अग्निवेशतन्त्र में कुछ स्थान तथा अध्याय जोड्कर उसे नया रूप दिया जिसे आज चरक संहिता के नाम से जाना जाता है । 
300-200 ई. पूर्व लगभगआयुर्वेद के आचार्य महर्षि चरक की गणना भारतीय औषधि विज्ञान के मूल प्रवर्तकों में

 परिचय 
चरकसंहिता आयुर्वेद में प्रसिद्ध है। इसके उपदेशक अत्रिपुत्र पुनर्वसु, ग्रंथकर्ता अग्निवेश और प्रतिसंस्कारक चरक हैं।

प्राचीन वाङ्मय के परिशीलन से ज्ञात होता है कि उन दिनों ग्रंथ या तंत्र की रचना शाखा के नाम से होती थी। जैसे कठ शाखा में कठोपनिषद् बनी। शाखाएँ या चरण उन दिनों के विद्यापीठ थे, जहाँ अनेक विषयों का अध्ययन होता था। अत: संभव है, चरकसंहिता का प्रतिसंस्कार चरक शाखा में हुआ हो।

चरकसंहिता में पालि साहित्य के कुछ शब्द मिलते हैं, जैसे अवक्रांति, जेंताक (जंताक - विनयपिटक), भंगोदन, खुड्डाक, भूतधात्री (निद्रा के लिये)। इससे चरकसंहिता का उपदेशकाल उपनिषदों के बाद और बुद्ध के पूर्व निश्चित होता है। इसका प्रतिसंस्कार कनिष्क के समय 78 ई. के लगभग हुआ।

त्रिपिटक के चीनी अनुवाद में कनिष्क के राजवैद्य के रूप में चरक का उल्लेख है। किंतु कनिष्क बौद्ध था और उसका कवि अश्वघोष भी बौद्ध था, पर चरक संहिता में बुद्धमत का जोरदार खंडन मिलता है। अत: चरक और कनिष्क का संबंध संदिग्ध ही नहीं असंभव जान पड़ता है। पर्याप्त प्रमाणों के अभाव में मत स्थिर करना कठिन है।

सन्दर्भ

श्रेणी:भारतीय वैज्ञानिक
श्रेणी:प्राचीन भारत के वैज्ञानिक
बाजीकरण

बाजीकरण, आयुर्वेद के आठ अंगों (अष्टांग आयुर्वेद) में से एक अंग है। इसके अन्तर्गत शुक्रधातु की उत्पत्ति, पुष्टता एवं उसमें उत्पन्न दोषों एवं उसके क्षय, वृद्धि आदि कारणों से उत्पन्न लक्षणों की चिकित्सा आदि विषयों के साथ उत्तम स्वस्थ संतोनोत्पत्ति संबंधी ज्ञान का वर्णन आते हैं।

वाजीकरणतंत्रं नाम अल्पदुष्ट क्षीणविशुष्करेतसामाप्यायन 
प्रसादोपचय जनननिमित्तं प्रहर्षं जननार्थंच। (सु.सू. १.८)।  
आयुर्वेद चिकित्सा के क्षेत्र में रसायन और वाजीकरण योगों का यथासमय सेवन करना उपयोगी बताया गया है। इनको स्वस्थ और व्याधिरहित सामान्य अवस्था में भी सेवन किया जा सकता है, क्योंकि रसायन गुण वाले पदार्थ, योग आदि शक्ति देने वाले, रोग प्रतिरोधक शक्ति बढ़ाने वाले और वृद्धावस्था के लक्षणों को दूर रखने वाले होते हैं। रसायन योग शरीर के बल की क्षतिपूर्ति करने वाले होते हैं और वाजीकरण योग यौन शक्ति और क्षमता बढ़ाने वाले तथा नपुंसकता दूर करने वाले होते हैं।

सन्दर्भ
{{टिप्पणीसूdhhghdsj
Eyuhergytrtgh
This is uyfyrgf to be great h to get g
ची}}

इन्हें भी देखें

बाहरी कड़ियाँ
वाजीकरण (सम्भोग शक्ति की वृद्धि करना) (जेके हेल्थवर्ड)
वियाग्रा पर भी भारी हैं वाजीकरण रसायन (वेबदुनिया)

श्रेणी:आयुर्वेद
लोमड़ी

लोमड़ी एक कुत्ते के रूप का जंगली प्राणी है। वैज्ञानिक नज़रिए से लोमड़ी की जातियाँ कैनिडाएhigigjhj जीववैज्ञानिक कुल के अंतर्गत कई वंशों में आयोजित हैं।Macdonald, David W.; Sillero-Zubiri, Claudio, eds. (2004). The biology and conservation of wild canids (Nachdr. d. Ausg. 2004. ed.). Oxford: Oxford University Press. p. 49. ISBN 978-0198515562.Lloyd, H.G. (1981). The red fox (2. impr. ed.). London: Batsford. p. 21. ISBN 978-0-7134-11904.

 इन्हें भी देखें 
 श्वान (कुत्ता)
 वल्पिनाए

 सन्दर्भ 

*
श्रेणी:स्तनधारी
हिरण

हिरण या मृग (deer) एक खुरदार रोमंथक स्तनधारी प्राणियों का समूह है जो वैज्ञानिक दृष्टि से सर्विडाए‎ (Cervidae) नामक जीववैज्ञानिक कुल के सदस्य होते हैं। इसे दो भागों में श्रेणिकृत करा जाता है: सर्विनाए‎ (पूर्वजगत के हिरण, जैसे की चीतल) और कैप्रिओलिनाए (रेनडियर और नवजगत के हिरण)। लगभग हर जाति के नर हिरण अपने सिर पर सींग उगाते हैं, जो हर वर्ष गिरते हैं और फिर से नए उगते हैं।Kingdon, J. (2015). The Kingdon Field Guide to African Mammals (2nd ed.). London, UK: Bloomsbury Publishing. p. 499. ISBN 978-1-4729-2531-2.Jameson, E. W.; Peeters, H. J., Jr. (2004). Mammals of California (Revised ed.). Berkeley, USA: University of California Press. p. 241. ISBN 978-0-520-23582-3.

 इन्हें भी देखें 
 रोमंथक
 सर्विनाए‎
 कैप्रिओलिनाए

 सन्दर्भ 

*
श्रेणी:पशुधन
यूरेशियाई लिंक्स

right|200px
यूरेशियाई लिंक्स (द्विपद नाम: Lynx lynx लिंक्स लिंक्स) एक माध्यम-आकार की जंगली बिल्ली, लिंक्स है। लिंक्स की पूँछ छोटी होती है और सामान्यतः उनके कानो के छोर पर बालो का गुच्छा होता है। उनके बड़े और गद्देदार पंजे बर्फ पर चलने में मदद करते हैं। उनकी खाल स्लेटी से लाल रंग की होती है, जिनपर काले चित्ते होते हैं।

श्रेणी:स्तनधारी
होमर

होमर यूनान के ऐसे प्राचीनतम कवियों में से हैं जिनकी रचनाएँ आज भी उपलब्ध हैं और जो बहुमत से यूरोप के सबसे महान कवि स्वीकार किए जाते हैं। वे अपने समय की सभ्यता तथा संस्कृति की अभिव्यक्ति का प्रबल माध्यम माने जाते हैं। अन्धे होने के बावजूद उन्होंने दो महाकाव्यों की रचना की - इलियड और ओडिसी। इनका कार्यकाल ईसा से लगभग १००० वर्ष पूर्व था। हालाँकि इसके विषय में प्राचीन काल में जितना विवाद था आज भी उतना ही है। कुछ लोग उनके समय को ट्रोजन युद्ध के समय से जोड़ते है पर इतना तो तय है कि यूनानी इतिहास का एक पूरा काल होमर युग के नाम से विख्यात है, जो ८५० ईसा पूर्व से ट्रोजन युद्ध की तारीख ११९४-११८४ ईसा पूर्व तक फैला हुआ है।'इलियड' एवं 'ओडिसी' के हिन्दी अनुवाद, अनुवादक- रमेश चंद्र सिन्हा, राजकमल प्रकाशन प्रा० लि०, नयी दिल्ली, संस्करण-2012, (दोनों पुस्तकों) के आरम्भ में दिये गये लेखक परिचय में उल्लिखित। इलियड में ट्राय राज्य के साथ ग्रीक लोगों के युद्ध का वर्णन है। इस महाकाव्य में ट्राय की विजय और ध्वंस की कहानी तथा यूनानी वीर एकलिस की वीरता की गाथाएँ हैं। होमर के महाकाव्यों की भाषा प्राचीन यूनानी या हेल्लिकी है।
जिस प्रकार हिंदू रामायण में लंका विजय की कहानी पढ़कर आनंदित होते हैं। उसी प्रकार ओडिसी में यूनान वीर यूलीसिस की कथा का वर्णन है। ट्राय का राजकुमार स्पार्टा की रानी हेलेन का अपहरण कर ट्राय नगर ले गया। इस अपमान का बदला लेने के लिए ही ग्रीस के सभी राजाओं और वीरों ने मिलकर ट्राय पर आक्रमण किया। ट्राय से लौटते समय उनका जहाज तूफान में फँस गया। वह बहुत दिनों तक इधर-उधर भटकता रहा। इसके बाद अपने देश लौटा।
यूनान (ग्रीस) के तत्कालीन सामाजिक, राजनैतिक एवं धार्मिक तथ्यों की जानकारी का एकमात्र भरोसेमंद साधन के रूप में इनके ये दो महाकाव्य ही उपलब्ध हैं- इलियड और ओडेसी। इसके अतिरिक्त बहुत सी धार्मिक काव्य रचनाएँ भी जिन्हें बाद में परवर्ती कवियों की रचनाएँ माना गया। यह भी कहा जाता है कि इलियड और ओडेसी का प्रारंभिक स्वरूप मौखिक था और इन्हें प्राचीन ग्रीस के गायक गाया करते थे। गाते हुए वे बहुत से स्वरचित पद इसमें मिला देते। इस कारण इन्हें पूर्ण रूप से होमर की रचनाएँ मानना ठीक नहीं है। इस आधार पर वे होमर किसी एक व्यक्ति को नहीं बल्कि समष्टि रूप से इलियड और ओडेसी के रचनाकारों को मानते हैं।जी. एस. किर्क, द इलियड: अ कमेंट्री, वॉल्यूम १, १९८५, कैंब्रिज। ISBN 0-521-28171-7
होमर द्वारा चारों दिशाओं से आने वाली पवनों को अलग-अलग नाम दिया गया- १. पूर्व से आने वाली मन्द व गर्म हवा को ह्युरस नाम दिया। 
२. पश्चिम से आने वाली पवन को जैफरस नाम दिया व  इसे तूफानी बताया। 
३. उत्तर से आने वाली ठंडी व तेज हवाओं को बोरेस नाम दिया। 
४. दक्षिण से आने वाली नम व तीव्र हवाओं को नोट्स नाम दिया।

इन्हें भी देखें
 यूनानी साहित्य
 इलियड
 ओडेसी

 सन्दर्भ 

https://web.archive.org/web/20150810102115/http://classics.mit.edu/Homer/iliad.1.i.html

श्रेणी:कवि
श्रेणी:भूगोलवेत्ता
श्रेणी:यूनानी भूगोलवेत्ता
श्रेणी:हिन्दी विकि डीवीडी परियोजना
जहाँगीर

जहाँगीर अकबर के जेष्ठ पुत्र थे। मुराद और दानियाल उनके छोटे भाई थे। मुराद और दानियाल पिता के जीवन में शराब पीने की वजह से मर चुके थे। जहांगीर का प्रथम विवाह 1585 ई. में मानबाई से हुआ जो आमेर के राजा भगवानदास की पुत्री व मान सिंह की बहन थी। इसके बाद उनका दूसरा विवाह मारवाड़ के राजा उदयसिंह की पुत्री जगतगोसाई से हुआ। सलीम अकबर की मृत्यु के पश्चात नूरुद्दीन मोहम्मद जहांगीर के उपनाम से मुग़ल बादशाह बने। 1605 ई. में कई उपयोगी सुधार लागू किए। कान और नाक और हाथ आदि काटने की सजा रद्द कीं। शराब और अन्य नशा हमलावर वस्तुओं का हकमा बंद। कई अवैध महसूलात हटा दिए। प्रमुख दिनों में जानवरों का ज़बीहह बंद. फ़्रीआदीं की दाद रस्सी के लिए अपने महल की दीवार से जंजीर लटका दी। जिसे जंजीर संतुलन कहा जाता था।
1605 ई. में उसके सबसे बड़े बेटे ख़ुसरो ने विद्रोह कर दिया। और आगरे से निकलकर पंजाब तक जा पहुंचा। जहांगीर ने उसे हराया। सिखों के 5वें गुरु अर्जुन देव, जो ख़ुसरो की मदद कर रहे थे, को फांसी दे दी गयी। 1614 ई. में राजकुमार खुर्रम शाहजहां ने मेवाड़ के राणा अमर सिंह को हराया। 1620 ई. में कानगड़ह स्वयं जहांगीर ने जीत लिया। 1622 ई. में कंधार क्षेत्र हाथ से निकल गया। जहांगीर ही समय में अंग्रेज सर 'टामस रो' राजदूत द्वारा, पहली बार भारतीय व्यापारिक अधिकार करने के इरादे से आया। 1623 ई. में खुर्रम ने विद्रोह कर दिया। क्योंकि नूरजहाँ अपने दामाद शहरयार को वली अहद बनाने की कोशिश कर रही थी। अंत 1625 ई. में बाप और बेटे में सुलह हो गई।

सम्राट जहांगीर अपनी आत्मकथा 'तुजुक-ए-जहाँगीरी'में लिखते हैं कि गुलाब से इत्र निकलने की विधि नूरजहां बेगम की मां (अस्मत बेगम) ने आविष्कार किया था। जहांगीर चित्रकारी और कला का बहुत शौकीन था। उसने अपने हालात एक किताब तज्जुके जहांगीर में लिखे हैं। उसे शिकार से भी प्रेरित थी।अफीम और शराब के जादा सेवन के कारण अंतिम दिनों में बीमार रहता था। 28 अक्टूबर 1627 ई. में कश्मीर से वापस आते समय रास्ते में ही भीमवार नामक स्थान पर निधन हो गया। लाहौर के पास शहादरा में रावी नदी के किनारे दफनाया गया। जहांगीर के समय को चित्रकला का स्वर्णकाल कहा जाता है।

 मुग़ल सम्राटों का कालक्रम 

सन्दर्भ

बाहरी कड़ियाँ

श्रेणी:मुग़ल साम्राज्य
श्रेणी:आगरा
श्रेणी:मुसलमान शासक
शाहु

छत्रपति शाहु (१६८२-१७४९) मराठा सम्राट और छत्रपति शिवाजीमहाराज के पौत्र और सम्भाजी महाराज के बेटे थे। ये ये छत्रपति शाहु महाराज  के नाम से भी जाने जाते हैं।

छत्रपति शाहूजी महाराज का जन्म १६८२ में हुआ था। थोरले शाहू महाराज (जन्म: १८ मई १६८२; - सतारा, १५ दिसंबर १७४९) छत्रपति  संभाजी महाराज के पुत्र हैं।  यह ८साल की आयु से ही मुघल सम्राट औरंगजेब के कब्जे में थे।  हालाँकि औरंगज़ेब उनसे बहुत प्यार करता था, लेकिन बादशाह ने इस बात का ध्यान रखा था कि उनमें कोई वीरता का गुण उत्पन्न न हो। शिवाजीपुत्र छत्रपति  राजाराम की मृत्यु के बाद, रानी ताराबाई ने शासन करना शुरू कर दिया।  औरंगजेब के मृत्यू के बाद उसके बेटे ने शाहू महाराज को रिहा कर दिया।  ताराबाई की सेना के साथ शाहू के सैनिकों द्वारा लड़े गए युद्ध के बाद, राज्य को दो भागों में विभाजित किया गया था। सातारा मे इन महान सम्राट शाहू ने १७०७ से अपनी मृत्यु तक यानी १५ दिसंबर १७४९ तक शासन किया।

थोरले शाहू ने स्वयं युद्ध नहीं किया, लेकिन उनके समय के दौरान मराठों ने बालाजी विश्वनाथ से लेकर राघोबदादा और चिमाजी अप्पा तक के क्षेत्र को उत्तर भारत पर कब्जा करने तक जीत लिया।

इन्हें भी देखें
 शिवाजी
 श्री छत्रपति शाहू संग्रहालय, कोल्हापुर
 सातारा
मराठा साम्राज्य ये सब गलत लिखा है ऊपर सही है पर नीचे सब गलत है

सन्दर्भ

श्रेणी:मराठा साम्राज्य
मराठा

मराठा एक क्षत्रिय कुल है। मराठा महाराष्ट्र की क्षत्रिय जाती है महाराष्ट्र के क्षत्रिय समाज को मराठा कहते है जो मूल रूप से महाराष्ट्र पर शासन करणे वाले जो क्षेत्रीय राजवंश हुए जैसे सातवाहन वाकाटक चालुक्य राष्ट्रकूट निकुंभ सेंद्रक कदंब मौर्य शिलाहार इन सब क्षत्रिय मराठा राजवंशो के वंशज है। इनमें से भोंसले और शिंदे श्री राम के पुत्र महाराज लव के वंशज है।
ये वास्तव मे प्राचीन सूर्यवंश एवं चन्द्रवंश का मिश्रण है। उनमें से कई लोगों ने 16वीं शताब्दी में दक्कन सल्तनत या मुगल के लिए सैन्य सेवा की। बाद में 17वीं और 18वीं शताब्दी में, उन्होंने मराठा साम्राज्य, छत्रपती शिवाजी महाराज, एक मराठा द्वारा स्थापित सेनाओं में कार्य किया।।"The name of the ‘caste-cluster of agriculturalists-turned-warriors’ inhabiting the north-west Dakhan, Mahārās̲h̲tra ‘the great country’, a term which is extended to all Marāt́hī speakers": 

महाराष्ट्रीयन इतिहासकार    के अनुसार, मराठा एक वैदिक क्षत्रिय जाति है जिन्होंने अन्य जाति के साथ मिलकर महाराष्ट्रीयन समाज का गठन किया। और आगे कहते हैं कि मराठा जाति भारत की सबसे बड़ी जाति है और महाराष्ट्र में शक्ति संरचना पर हावी है, क्योंकि उनकी संख्यात्मक शक्ति, विशेष रूप से ग्रामीण समाज में।

जेरेमी ब्लैक एक्सेटर विश्वविद्यालय में ब्रिटिश इतिहासकार के अनुसार, "मराठा जाति युध्द / खेती, , के काम करने वालों आदि की सह-व्यवस्था है। 17 वीं और 18 वीं शताब्दी में सेना में सेवा करने के परिणामस्वरूप". वे ग्रामीण क्षेत्रों में प्रमुख हैं और मुख्य रूप से भूमि वाले किसानों का गठन करते हैं। .

मराठों को क्षत्रिय  अलग-अलग कुलों में विभाजित किया गया है, 96 कुली मराठा या शाहनानू कुले के रूप में जाना जाता है। सूचियों का सामान्य निकाय अक्सर एक-दूसरे के साथ बहुत भिन्नता में होता है।

मराठा राजा छत्रपती शिवाजी महाराज ने मराठा साम्राज्य की स्थापना की जिसमें मराठा और अन्य जातियों के योद्धा और अन्य जातियां शामिल थीं। यह साम्राज्य 17/18 वीं शताब्दी के लिए भारत में प्रमुख था।

व्युत्पत्ति
भाषाई विद्वानों के बीच सबसे व्यापक रूप से स्वीकृत सिद्धांत यह है कि मराठा और महाराष्ट्र शब्द अंततः महा (मराठी: महा) और राष्ट्रिका (मराठी: राष्ट्रिका) के संयोजन से बने हैं, जो दक्कन क्षेत्र में शासन करने वाले प्रमुखों की एक जनजाति या राजवंश का नाम है।
 

उत्पति और इतिहास
मराठो की उत्पत्ती सातवाहन काल से हुई है सातवाहन और उनके समकालीन बाकी दख्खनी क्षत्रिय राजवंश खुद को महारथी या महारठी क्षत्रिय केहते थे उसी का अपभ्रंश बाद में मऱ्हाठा और अब मराठा हुआ है। क्षत्रिय शब्द का ही पर्यायवाची शब्द मराठा है सातवाहन वाकाटक चालुक्य राष्ट्रकूट देवगिरी के यादव अभीर निकुंभ कदंब कोकण के मौर्य सेंद्रक शिलाहार यह कुछ प्रमुख क्षत्रिय मराठा राजवंश हुए इनके वंशज आज के 96 कुली क्षत्रिय मराठा है।

प्रमुख मराठा संस्थान

1. सातारा रियासत 2. कोल्हापुर रियासत 3.इन्दौर 4.बड़ोदा राज्य 5.ग्वालियर रियासत 6. नागपुर राज्य 7. तंजावर 8. अक्कलकोट 9. सावंतवाड़ी 10. देवास सीनियर 11. देवास 12. धार 13. तंजोर

अन्य छोटी-छोटी राजशाही जागीरे
1. सोणडूर 2. मालेगांव 3. जत 4. रतनपुर 5. खामगांव 6. अलीबाग 7. कल्याण इत्यादि दर्जनों रियासते रही |

सन्दर्भ

 इन्हें भी देखें 
 मराठा साम्राज्य‎
 मराठा सम्राट
 मराठा सेना
 शिवाजी
 संभ्भाजी
 मराठी लोग

श्रेणी:भारत की मानव जातियाँ
यद् पिण्डे तद् ब्रह्माण्डे

यद् पिण्डे तद् ब्रह्माण्डे एक महावाक्य है जिसके अनुसार ब्रह्माण्ड और शरीर की क्रिया में बन्धु हैं।

श्रेणी:महावाक्य
खनिज

right|thumb|विभिन्न प्रकार के खनिज
खनिज प्राकृतिक रूप से विद्यमान समरूप तत्त्व हैं जिनकी एक निश्चित आन्तरिक संरचना है। एक खनिज विशेष जो निश्चित तत्त्वों का योग है, उन तत्त्वों का निर्माण उस समय के भौतिक व रासायनिक परिस्थितियों का परिणाम है। इसके फलस्वरूप ही खनिजों में विविध रंग, काठिन्य, चमक, घनत्व तथा विविध क्रिस्टल पाए जाते हैं। भू-वैज्ञानिक इन्हीं विशेषताओं के आधार पर खनिजों का वर्गीकरण करते हैं।

सामान्यतः खनिज अयस्कों में पाए जाते हैं। किसी भी खनिज में अन्य अवयवों या तत्त्वों के मिश्रण या संचयन हेतु 'अयस्क' शब्द प्रयुक्त होता है। खनन का आर्थिक महत्त्व तभी है जब अयस्कों में खनिजों का संचयन पर्याप्त मात्रा में हो।

 नामकरण 
मूलतः खनिज शब्द का अर्थ है- खनि + ज अर्थात् खान से उत्पन्न (संस्कृत: खनि= खान)। इसका अंग्रेज़ी शब्द मिनरल (mineral) भी माइन(mine) से संबंध रखता है।

 खनिज परिभाषा 
खनिज होने के लिए उस पदार्थ को कठोर व क्रिस्टलीय होना आवश्यक है। कुछ परिभाषाओं के अनुसार खनिज वह पदार्थ है जो क्रिस्टलीय हो और भौगोलिक परिस्थितियों के परिणामस्वरूप बना हो। खनिज़ से प्राप्त खनिज शुद्ध प्राप्त नहीं होता है सबसे पहले इनकी धुलाई की जाती है धुलाई से प्राप्त जल में मिट्टी के कण एवं अन्य घुलनशील और अघूलनशील यौगिक मिले रहते है यही जल अंत में जलधा में मिल जाता है इस प्रकार प्राकृतिक जलधारा दूषित हो जाती हैं इसका ज्वलंत उदाहरण कोयलों की खानों से मिला अम्ल निस्त्रव है कोयले की खानों में कोयले के साथ कुछ मात्रा में पायराइट (FeS2) की मिली रहेती है यही पायराइट जल से सयुक्त होकर होकर फेरिक सल्फेट और अल्फियुरिका अम्ल बनता है खनिज की निकाश नालियों के निस्त्राव के साथ सल्फ्यूरिक अम्ल और फेराइट भहाकर निकलता है

 खनिज समूह और ठोस मिश्रण 

 खनिजों के भौतिक गुण 
वैसे तो खनिजों के गुण निम्न है
1.रंग
2 वर्ण रेखा या स्ट्रीक
3 द्युति 
4 विभंग
5 विदलन
6 आपेक्षिक घनत्व 
7 कठोर 
8 आकार

 भौतिक गुण आमतौर पर इस्तेमाल किये जाते है 
 क्रिस्टल संरचना जानने के लिये,
 कठोरता जानने के लिये।

मोहस कठोरता पैमाना
 १ -- तालक Mg3Si4O10(OH)2
 २ -- जिप्सम CaSO4 · 2H2O
 ३ -- केल्साइट CaCO3
 ४ -- fluorite CaF2 
 ५ -- Ca5(PO4)3 (ओह, सी.एल. एफ) एपेटाइट 
 ६ -- KAlSi3O8 orthoclase
 ७ -- क्वार्ट्ज SiO2 
 ८ -- पुखराज (ओह, एफ) Al2SiO4 
 ९ -- कोरन्डम Al2O3 
 १० -- डायमंड सी (शुद्ध कार्बन)

 खनिज और चट्टान में अन्तर
खनिज और चट्टानों में बहुत अन्तर है। चट्टानें खनिजों से बनी होती हैं, खनिज प्राकृतिक रूप से पाये जाते हैं।

 चित्र दीर्घा 

 खनिजों का बनना 
देखें, खनिजों का बनना

इन्हें भी देखें
केन्द्रीय खान योजना एवं डिजाइन संस्थान, राँची (सी एम्म् पी डी आई)

 कड़ियाँ 
 केन्द्रीय खान योजना एवं डिजाइन संस्थान, राँची (सी एम्म् पी डी आई)
 भारत में खनिज संसाधन
 भारत की खनिज सम्पदा
  भारत में खनिज

श्रेणी:खनिज
श्रेणी:खनिज विज्ञान
मीकांग नदी

200px|right|thumb|मेकाङ नदी का मार्ग
200px|right|thumb|थाईलैण्ड विआंग खान में मेकाङ नदी पर सूर्योदय का दृष्य
मेकांग विश्व की प्रमुख नदियों में से है जो तिब्बत से शुरु होकर चीन के युनान प्रान्त, म्यानमार, थाईलैंड, लाओस तथा कम्बोडिया से होकर बहती है। लंबाई के अनुसार यह विश्व की १३वीं सबसे बड़ी नदी है और प्रवाह के आयतन दर के अनुसार १०वीं। बहाव में अनियतता तथा जलप्रपातों के कारण से इसका अधिकांश भाग नौकाओं के लिये अगम्य है। यह दक्षिण पूर्व एशिया की सबसे लम्बी नदी है साथ ही यह थाइलैंड व लावोस की सीमा निर्धारित करती है।

 नाम 
इसे तिब्बत मे द्ज़ा-चू (Dza-chu) कहा जाता हैMekong River Basin  - आफ़्रिक पानी। चीनी भाषा मे मेइगोगं हे (湄公河, Méigōng Hé) या लन्चाग जोंगं (澜沧江, Láncāng Jiāng), थाई मे मै चाम थोगं (Mae Nam Khong, แม่น้ำโขง), लओ भाषा में मेनम खोगं (ແມ່ນ້ຳຂອງ, Mènam Khong), कम्बुजा भाषा मे मेकोगंक (Mékôngk) और विएत्नाम की भाषा मे कुउ लोग जोगं (Cửu Long Giang) के नाम से यह परिचित है।

 टीका 

इन्हें भी देखें
मेकांग-गंगा सहयोग

श्रेणी:चीन की नदियाँ
श्रेणी:थाईलैण्ड की नदियाँ
श्रेणी:बर्मा की नदियाँ
श्रेणी:लाओस की नदियाँ